København versus Sønderjylland - Cana Buttenschøn\nKøbenhavn versus Sønderjylland\nBolig og indretning – 17. september 2014\nDet har delt vandene at vi er flyttet fra København til Sønderjylland; nogle synes det er fantastisk og siger “selvfølgelig – der er masser af plads, højt til loftet og børnene kan lege frit i Jylland” imens andre siger “Der er jo ikke noget at lave i Jylland”.\nBegge dele synes jeg har sin berettigelse.\nAllerførst flyttede vi fra KBH til et lille hus i Valby. For så havde vi pladsen og haven og byen lige om hjørnet. Alt spillede – ok, måske lige bortset fra en vuggestue, som jeg var svært presset over. Muligvis bare fordi jeg skulle aflevere mit barn der. Mit barn som jeg allerhelst bare ville forblive symbiotisk med. For evigt.\nValby var ikke nok.\nDa vi flyttede derfra var jeg på et sted i mit liv, hvor jeg ikke længere kendte mig selv. Jeg havde ikke fået redefineret mig i min dengang nye rolle som mor (det kan du læse mere om her) og jeg var ked af det. Min kedafdethed udmøntede sig ofte som irritation overfor alle andre – og allermest overfor Thomas. Jeg er ham dybt taknemmelig for ikke at være skredet dengang.\nJeg havde brug for min barndomsfamilie. For rammer hvor jeg havde en følelse af at kunne kende mig selv. Og ikke mindst rammer hvor folk omkring mig kendte mig.\nJeg glemmer aldrig da jeg havde min sidste vagt som jordemoder på Hvidovres fødeafdeling og én af mine søde kollegaer kom og gav et kram og sagde “ih, hvor jeg kommer til at savne dig, Cana”. Det var i virkeligheden vildt dejligt – altså bortset fra at hun udtalte mit navn forkert. Normalt rør det mig ikke når folk ikke udtaler mit navn korrekt, men efter 3 år på en arbejdsplads, var det for mig ret sigende at hende den søde jordemoderkollega ikke kunne udtale mit navn. For vi kendte ikke hinanden. Jeg følte mig som verdens mindste plankton blandt tusindvis af småfisk og enkelte store rovfisk. Jeg følte mig ligegyldig.\nDa vidste jeg, at det var det rigtige at flytte “hjem” til Sønderjylland, hvor jeg blev husket og havde følelsen af at være vigtig. I hvert fald berettiget.\nVi købte et kæmpe stort hus med udsigt over Flensborg Fjord og højt til loftet. Her kunne vi bo for altid.\nEfter vi flyttede har jeg igen lært mig selv at kende (okay, nu praler jeg – i mellemtiden er der jo kommet endnu et familiemedlem og jeg er formentlig stadig lidt hormonelt anlagt, men jeg forestiller mig at jeg stadig har styr på mig selv og mit følelsesliv, men måske vil det være på plads med en opdatering på det om et halvt års tid).\nMit familieliv fungerer og jeg har med mine nye arbejdstider aldrig skullet begrænse Thomas i hverken jobs, rejser eller byture. Og nu er jeg jo på barsel og har tid til hvad som helst. Eller altså, det vil sige, at jeg jo i realiteten ikke har tid til noget som helst andet end at passe mine børn og måske tilsnige mig lidt kvalitetstid med min mand, mine veninder og ikke mindst med mig selv. Jeg når ingenting, men har til trods for mit glødende iværksættergen, faktisk accepteret det.\nInden min barsel frygtede jeg sådan for hvad pokker jeg skulle bedrive tiden med, nu hvor jeg ikke længere kunne slentre rundt i storbyen med en fuldfed latte i kopholderen og en sovende baby i vognen. Hvad laver man egentlig så?\nJeg drikker i hvert fald ikke latte. Eller går på café. Den slags kan man nemlig slet ikke i den lille by hvor jeg bor. I stedet sparer jeg kalorierne fra latten og bliver tyndfed i sofaen imens jeg skriver blog og kigger på min sovende baby.\nMen jeg savner København. Og jeg savner det jeg tror København gør ved mine børn.\nFor jo, der er højt til loftet i Sønderjylland og alle er simpelthen så søde og jeg føler mig på mange måder vigtig hernede. Men jeg savner mangfoldigheden og livet. Jeg savner at min 3-årige kan gå til tegning og cirkus i stedet for fodbold eller gymnastik. Jeg savner at man mødes på legeplads i stedet for at hoppe på trampolin i hver sin baghave. Og så savner jeg den følelse jeg får indeni, når jeg ser hvor godt min mand trives inde midt i København.\nDet er smaddersvært at føle sig rodløs – jeg vil gerne begge dele. Min barndomsfamilie, verdens bedste job og nogle dejlige veninder i Sønderjylland – og mangfoldighed, byliv, dejlige veninder og en mand i sit es i København.\nJeg ved ikke om jeg nogensinde kommer til 100 % at acceptere ét af stederne som mit hjem, men tager meget gerne imod råd, hvis nogen har siddet i samme situation eller har håndteret disse følelser?\nKom så – København eller Sønderjylland?\n18. september 2014 kl. 9:49\nDejligt indlæg! Jeg har for 9 måneder siden taget samme tur – fra København til Sønderjylland. Jeg elsker Als og jeg elsker København. Jeg finder nok aldrig helt ud af, om det var den rigtige beslutning.\n19. september 2014 kl. 20:23\nHvor er det dejligt at vi er “flere i samme båd” – hvordan har det været for dig at flytte “på landet”?\n18. september 2014 kl. 10:43\nÅh kender følelsen. Dilemma mellem Danmarks dejligste by (i min optik\n19. september 2014 kl. 13:17\nNøjagtigt mit dilemma! Flyttede fra Dragør (og ja I know, ikke Kbh) til Vester Sottrup og de første mange gange jeg fløj hjem, måtte jeg fælde en tåre når vi fløj mod Vest. Ikke fordi jeg var så ulykkelig over, at vi var flyttet, men mere fordi det gjorde ondt at “kigge ned” og se Amager forsvinde fra mit synsvinkel. I dag, nyder jeg roen og ikke mindst den korte afstand til grænsen. Er i Flensburg flere gange om måneden og eeeelsker at shoppe i Hamburg. Savner jeg stadig Kbh? Ooork ja! Men græder ikke så meget mere 😉\nDet lyder som om du er faldet godt til i Vester Sottrup – dejligt at høre!\n23. september 2014 kl. 18:31\nJeg ville ønske at de gode Jobs/jobmuligheder lå i Sønderjylland, for så var vi flyttet tilbage fra Aarhus til Sønderborg og vores børn kunne få glæde af deres bedsteforældre og vi ville få mere alenetid og måske mere overskud i hverdagen. Men jobmulighederne gjorde at vi havnede i Skanderborg. Tiden til at bruge byen har vi egentlig ikke tid til alligevel som småbørnsfamilie og husejere, så egentlig savner jeg den ikke længere (men alligevel rart at vide at man har muligheden) Vi er flyttet i rækkehus med naboer som er samme sted i livet som os. Så vi får alligevel lidt luft i hverdagen fordi vi hjælper hinanden med at se efter hinandens børn. Jeg tror ikke man altid kan få det hele men må gå på kompromis med mange ting. Heldigvis er jeg godt tilfreds med vores kompromis.\nDet lyder som et smaddergodt kompromis! Jeg håber I har det dejligt allesammen og at lillebrors sult fortsat er til at stille 🙂\nNu har jeg læst dit indlæg her et par gange, og kan alt for godt nikke genkende til dine ambivalente følelser.\nJeg er født og opvokset i det sydjyske og flyttede til Kbh for at følge min uddannelsesdrøm. Ham der skulle vise sig at blive min mand, boede også i Kbh.\nMarvin blev født og Kbh har været mit hjem de sidste 7 1/2 år.\nHar haft en kæmpe krise med at blive mor – hvem var jeg? Og da jeg havde det aller mest svært med fødselsdepression hvorfor var jeg ikke hos min familie – mit “rigtige” hjem – min mor og far – Jylland.\nJeg synes stadig der er møglangt til Jylland og retur igen for den sags skyld. Ud at se med DSB.\nJeg elsker og hader København. Jeg hader afstanden til min familie i Jylland, min bedste veninde, de gamle trygge rammer, et samfund uden alle mulige valgmuligheder.\nJeg elsker de muligheder København giver mig og ikke mindst min familie. Det er her vores store netværk er. Det er min søns rigtige hjem. Min mands rigtige hjem og det er også mit hjem. Jylland vil altid have en speciel plads i mit hjerte og jeg tror altid jeg vil være ambivalent.\nJeg tror aldrig man kan putte sit “rigtige” hjem (Jylland) helt i baggrunden, men man kan skabe sig et hjem bygget på rummelighed, muligheder og kærlighed.\nBetyder det i virkeligheden så meget hvor vi så er? Jeg ved det ikke.\nDu lyder som om du er en god og klog kvinde, Jeanette. Tak for din respons.\n20. oktober 2014 kl. 20:23\nJeg forstår hvad du skriver. Det er utrolig svært at have flere steder hvor man for alvor føler sig hjemme. Hjemme i København. Hjemme hos familien og barndomsminderne. Hjemme i byen hvor man var studerende.\nJeg har taget modsatte skridt som dig. Rykket fra Als til København. Det er heller ikke altid nemt. Men som du også skriver, så er det bare så mega nice med Alsie ekspress. Nemt, lækkert og super service.\nNyd at der er så højt til loftet og ikke mindst alle de venlige, tolerante og tilbagelænede jyder. Det er i hvert fald noget jeg savner i Kbh…\nHilsner fra Pia -som hører hjemme flere steder.\nTak for din kommentar; det er dejligt at læse, at jeg ikke er ene om at “høre til flere steder” 🙂\n29. oktober 2014 kl. 12:38\nEr for nyligt stødt på din blog, og er blevet fanget 🙂 tak for en masse gode skriverier.\nDette oplæg måtte jeg simpelthen lige kommenterer. Det kunne have været mig der skrev det, med samme følelser, jeg/vi valgte bare at flytte til KBH igen og give kærligheden og storbylivet en chance mere. Min mand er fra storkøbenhavn, jeg er født og opvokset i sønderjyde og sønderjyde fra yderst til inderst. Elsker Sønderjylland, min Sønderjyske familie som alle bor indenfor en radius af 7 km. Før jeg mødte manden og oplevede og fik smag for Kbh, var Sønderjylland nok. Havde ikke haft brug for andet, men når man har oplevet det og alle de muligheder der er derovre så bliver man jo helt opslugt. Jeg flyttede for første gang til Kbh for 8 år siden, men flyttede hjem til det Sønderjyske allerede 1,5 år efter. Havde savnet Sønderjylland, men man mærker også savnet fra storbyen. Dengang boede min kæreste stadig i Kbh så vi havde langdistance forhold i 3,5 år imens jeg tog min uddannelse. Det var fantastisk at kunne stikke af til storbylivet hver weekend men at hverdagen var i Sønderjylland 🙂 nu bor jeg så i Albertslund og med mand og barn og mærker stadig savnet, og som du skriver det, rodløsheden ind imellem. Men jeg ville nok heller ikke kunne tage min mand væk fra storkøbenhavn uden han blev bare en lille smule rodløs også. Men for dælen hvor er det svært nogengange\nÅh ja, savnet vil sgu nok være der altid.\n4. november 2014 kl. 22:53\nPyh den her ramte lidt hårdt..\nTroede at jeg havde flot styr på det hele, bosat i udlandet på nu 10ende år med min danske mand..\nVi købte hus sidste år, dagen inden vi skev under testede jeg positiv ❤\nDet at blive mor er bare alt overvældende på den fede måde!!\nJeg elsker det, elsker at være i vores lille familiebobbel!!\nMen hold da fast hvor kan man bare slet ikke forudse hvordan det kommer til at ændre ens liv….\nVi er glade for at bo hvor vi er, fordi her er de rammer vi gerne vil have som familie ..\nMen nøj hvor jeg pludselig savner min familie!!! Siden baby kom har det været overvældende! Og jeg føler mig skrøbelig på en måde som jeg aldrig har prøvet, mig der rejste ud for at opleve verden og som altid har kunne klare det meste på egen hånd .\nPludselig har jeg bare en overvældende trang til at være tæt på alt det velkendte ( som jo nok har ændret sig en del de sidste 10år)\nMin egen konklusion er at det må være en form for overlevelses mekanisme , midt i alt det nye trækker det som engang var sikker havn, et stabilt stå sted..\nJeg tror at man kan være glad hvor som helst, hvis man tør , hvis man beslutter sig for at turde springe ud i det, lykken er hårdt arbejde\n13. november 2014 kl. 20:15\nJeg kan så godt forstå dine følelser og den ambivalens som jeg læser du har.\n“Lykken er hårdt arbejde” – ja måske.\nJeg kan sagtens følge dig! Vi læste i Odense – en skøn by! – og flyttede bagefter tilbage til vores barndomsby. Manden blev lærer på min gamle skole og jeg fik en lidt længere køretur – sådan er det jo hernede når man ønsker at arbejde…!\nVi glæder os altid når vi skal hjem til Odense igen – men vi elsker samtidig at komme hjem til vores lille slot hernede i vores barndomsby – 15 minutter fra den tyske grænse og vadehavet. Det er her vi hører til. Det er her vi kan trække vejret og det er her, at vores familier er – næsten alle indenfor 3 km…!\nVi savner Odense og dens muligheder – men for os er det måske også lettere. Et få-tal af venner og veninder bor der endnu – vi er nemlig spredt over hele Danmark, Europa – ja Verden! Så at vi boede i Odense ville ikke gøre det lettere at se hinanden (ud over togforbindelsen)…\nHvad mine børn angår er jeg nu ikke bekymret. De vokser op med familien på nærmeste hånd – i en tryg verden fyldt med ja.. traditioner, sønderjysk kultur – fodbold, gymnastik og meget mere… – Men mor og far, vi skal nok sørge for, at de oplever den anden side: Finkulturen og alt det andet… De skal nok lære at tegne, kigge i mikroskoper og alt det andet. Det har vi nemlig også hernede – og hernede hvor jeg bor samles børnene stadig i hinandens haver, på vejen eller på legepladsen – og er sammen! Og jeg ELSKER DET! Jeg elsker at kigge ud fra mit lille slot og høre børnelatteren uden bilos og sirene – men jeg savner også min anden by, Odense…\nSå hvad gør vi? Jo, først find ud af hvem du i virkeligheden er og hvad du ønsker for dit liv (det kan ændres, så ingen grund til at være bange for at træffe det forkerte valg), husk kærligheden og lev drømmene ud! Det gør vi – og når jeg synes det hele bliver sådan lidt for konservativt og langsomt – ja, så agerer jeg og gør noget skørt! – og ellers pakker vi familien i bilen og tager et smut til Odense på besøg – nyder byen og kører glade hjem igen til vores eget slot!\nKnus fra en, som er sikker på, at du bare skal finde ud af, hvordan du finder det liv du ønsker – uden at gå på kompromis med hvem du i virkeligheden er!


Første sejr til Amager Elite\nMartin Timm Holmstav & Mohammed Abdalas\n17. september 2018 kl. 21:05\nAmager Elite fik sæsonens første sejr, da holdet fredag den 14. september besejrede B 1903 med 3-2.\nGæsterne fik en drømmestart. Efter blot tre minutter fik B 1903 deres andet hjørnespark, og efter en lille kombination dukkede en helt fri B 1903-spiller op ved bagerste stolpe og kunne uden problemer heade læderet i kassen.\nEn dårlig opdækning og en dårlig start på kampen slog dog ikke holdet ud. Bare syv minutter senere fik Amager Elite frispark på midten af B 1903s banehalvdel. Holdet sendte det tunge skyts frem, og det gav pote for hjemmeholdet.\nEfter en hurtig kombination mellem Ilias Abdalas og Christopher Rebmann, kunne sidstnævnte adresse et præcist indlæg til en fri Joachim Blomsterberg og han svigtede ikke. Bragte balance i regnskab med scoringen til 1-1.\nOpgøret fortsatte i et højt tempo, med to hold, som kæmpede for at slippe sejrrigt ud af kampen. Efter 20 minutters spil kæmpede gæsterne sig atter frem. En dårlig clearing betød, at B 1903 atter kom på sejrskurs med 2-1-målet.\nDet var ikke slut med målene før pausen. Amager Elite fortsatte det hårde arbejde for føden, og det gav atter gevinst med fem minutter tilbage af halvlegen. Igen var Ilias Abdalas med i det målgivende opspil hos hjemmeholdet.\nIlias Abdalas modtog bolden på venstrekanten og sendte et godt indlæg med højrepoten ind i feltet mellem forsvaret og målmanden. Mikkel Gøling havde turen frem i bolden og han headede hjemmeholdet tilbage i opgøret.\nMikkel Gøling var rykket lidt længere tilbage på banen i forhold til hans normale angrebsplads. Det blev i øvrigt ikke til flere scoringer, inden dommer Oliver Alexander Stegemüller Fogh Simbold fløjte for sidste gang i halvlegen.\nAnden halvleg blev sat i gang i højt tempo. Begge hold kæmpede for tre point. I det 64. minutter lykkedes det endelig. Mikkel Gøling var atter med i opspillet, da han fandt Tunc Tiryakioglu i dybden, og sidstnævnte scorede til 3-2.\nB 1903 fortsatte med angribe med deres direkte spil. Det gav Amager Elite nogle muligheder den anden vej hos gæsterne. Der blev ikke scoret yderligere i kampen og Amager Elite kunne tage holdets første sejr i sæsonen.\nDet var en glad Mohammed Abdalas på sidelinjen, som efter den noget hårde karantæne (to kampe - red.) igen stod i spidsen for holdet:\n»Jeg er glad for at vi endelig fik en sejr. Det fortjener drengene. Vi gav dem to lidt for nemme mål og det skal vi have rettet op på til næste kamp og fremover«, forklarede Mohammed Abdalas efter kampen.\n»Vi var i god kontrol i store dele af kampen og havde fint styr på deres direkte spil. Der er masser af gode ting, som vi kan glæde os over og tag med til resten af sæsonen«, sammenfattede cheftræneren.


Hvad er doxxing? - Moxso blog\nHvad er doxxing?\nI en moderne onlineverden kan ondsindede eller hævngerrige personer indsamle og offentliggøre personlige oplysninger om andre - uden vedkommendes tilladelse.\n8 minutters læsning. Udgivet den 02-06-2022 under kategorien: cybersikkerhed.\nRigtig mange mennesker i dag deler med glæde personlige oplysninger og billeder af dem selv på sociale medier, så nysgerrige mennesker kan følge med i deres liv. De fleste mennesker har også en del personlige oplysninger, som de ikke ønsker at dele med andre, og hvor de forbeholder sig alle rettigheder til de oplysninger. Sådanne oplysninger kan blive udnyttet af andre gennem doxxing.\nSådan fungerer doxxing\nBegrebet "doxxing" eller "doxing" er en forkortelse for "dropping dox". "Dox" er slang for det engelske ord "documents" (dokumenter). Doxxing er offentliggørelse af en anden persons personlige oplysninger uden offerets tilladelse.\nOplysningerne kan være personens fulde navn, adresse, arbejdsplads, e-mailadresse, telefonnummer, straffeattest og intime billeder. Oplysningerne bliver offentliggjort online, så de er tilgængelige for alle.\nDoxxing kan både foregå gennem simple søgninger på nettet eller gennem hackingangreb, hvor cyberkriminelle tvinger sig adgang til en persons følsomme oplysninger.\nDoxxing gennem sociale medier\nMange personer har konti på diverse sociale medier. Langt de fleste har f.eks. en Facebook profil. Doxere kan gennem cyberstalking finde mange oplysninger om personer, da de er offentligt tilgængelige. Disse oplysninger er (stort set) altid oplysninger, som personen selv har lagt ud på nettet. Det kan være oplysninger om personens placering, venner, familiemedlemmer, hobbyer mm.\nDisse oplysninger kan virke harmløse, men de kan faktisk misbruges af doxere. Doxere kan bruge oplysningerne til at gætte adgangskoder og svar på sikkerhedsspørgsmål og dermed få adgang til flere, mere fortrolige oplysninger.\nDoxxing gennem offentligt tilgængelige databaser\nDe fleste personlige optegnelser, f.eks. medicinske journaler, er ikke tilgængelige online. Der findes gengæld store mængder personlige data, der kan indsamles af doxere, på offentlige hjemmesider. Det kan være databaser med forretningslicenser, optegnelser fra regioner og kommuner, ægteskabslicenser og online søgehistorik – der alle indeholder personlige oplysninger.\nDoxxing gennem wi-fi\nEt ustabilt wi-fi netværk kan hackes af cyberkriminelle. Hvis en person opretter forbindelse til netværket, kan hackere få adgang til personens adfærd på nettet, f.eks. indtastning af loginoplysninger eller søgehistorik.\nDoxxing gemmen IP-adresser\nDoxere bruger forskellige metoder til at finde frem til personers IP-adresse, som er knyttet til deres enheds fysiske lokation. Hvis de finder frem til IP-adressen, kan de bruge social engineering-angreb mod personernes internetudbydere og på den måde anskaffe flere følsomme data om personerne.\nHvad er formålet med doxxing?\nDoxxing er i alle tilfælde, uanset formålet bag, en krænkelse af privatlivets fred. Doxxing udføres af en række grunde, herunder:\nForvolde skade på personers omdømme eller professionelle liv\nYdmygelse eller latterliggørelse af personer\nAfpresning af personer\nChikanering af personer\nCyberstalking af personer\nAnskaffelse af oplysninger til cyberangreb\nEr doxxing ulovligt?\nDeling af oplysninger om en person, der er offentligt tilgængelige online, er ikke ulovligt, eftersom personen selv har offentliggjort oplysningerne, og alle på internettet kan se oplysningerne.\nDoxxing kan dog (i nogle lande) betegnes som en kriminel handling eller være et led i en kriminel handling, hvis doxxingen bruges til stalking, chikane, afpresning eller trusler.\nI USA er doxxing af en statsansat embedsperson ulovligt, og personen bag kan straffes ret hårdt, da det anses som sammensværgelse og betragtes som en alvorlig forbrydelse.\n"Gamergate" er betegnelsen på en hadkampagne mod kvindelige gamere, der begyndte i 2014. Det første og største offer var spiludvikleren Zoë Quinn, der modtog mange trusler og fik sine personlige oplysninger lækket. En række andre kvinder i gamermiljøet blev også doxxet i en periode på omkring et år.\nI 2015 frigav hacktivistgruppen Anonymous, hvad den hævdede at være data om hundredvis af KKK-medlemmer og andre hadegrupper.\nMedlemmer af online datingsiden Ashley Madison, som henviser sig til personer, der søger affærer uden for ægteskabet, fik hacket deres database med brugerdata i 2015. De cyberkriminelle der hackede databasen lækkede oplysninger på millioner af brugere. De brugere blev offentligt ydmyget og for mange af dem fik doxxingen konsekvenser for deres personlige relationer, både til deres partnere, familie og venner.\nEfter Boston Marathon-bombningen i 2013 frigav cyberkriminelle navnet på en Brown University-studerende, som de mente var en potentiel mistænkt, selvom den studerende havde begået selvmord før angrebet. Rigtig mange onlinebrugere, især brugere af onlineplatformen Reddit, begyndte deres egne "efterforskninger" af attentatet for at finde gerningsmanden, og mange uskyldige mennesker blev anklaget.\nBeskyt dine personlige oplysninger mod doxxing\nHer får du en række råd til, hvordan du kan beskytte dine personlige oplysninger mod doxxing.\nBegræns delingen af dine personlige oplysninger\nDu kan selv tjekke, hvor meget der reelt er skrevet og delt af og om dig på nettet ved at foretage en søgning på dig selv på en søgemaskine. Her vil du få et overblik over, hvor meget der reelt ligger på nettet af oplysninger om dig. Ofte findes der flere oplysninger om en person online, end personen regner med.\nHerefter er det en god idé at fjerne informationer om dig selv, som ikke er nødvendige at have liggende eller som kan anses for at være mere følsomme end andre oplysninger. Langt den største del af informationerne stammer højst sandsynligt fra Google og SoMe-platforme.\nBeskyt din IP-adresse og din internettrafik med en VPN\nEn VPN, eller Virtual Private Network, beskytter din online identitet ved at anonymisere din IP-adresse, som kan udnyttes til doxxing. En VPN beskytter også din trafik og adfærd på nettet ved at kryptere dine data og sende dem gennem en VPN-server, før dataene ender på det offentligt tilgængelige internet. På den måde er det kun dig og VPN-udbyderen, der kan se, hvad du foretager dig på nettet.\nHvis du bruger online platforme som Reddit, YouTube, Tik Tok osv., så sørg for, at du bruger forskellige brugernavne og adgangskoder til hver af tjenesterne, når du opretter en konto. Hvis du bruger de samme oplysninger alle steder, kan doxxere gennemsøge dine kommentarer eller opslag på de forskellige platforme og bruge disse oplysninger til at sammensætte en profil af dig. Ved at bruge forskellige brugernavne til forskellige konti bliver det sværere for andre at spore dine oplysninger eller adfærd på tværs af sociale medier og platforme.\nOvervej at have forskellige e-mailkonti til forskellige formål – f.eks. til professionelt og privat brug. Du kan bruge din private e-mailadresse til privat korrespondance med nære venner, familie og bekendte. Sørg for, at adressen ikke gøres offentligt tilgængelig. Du kan også opsætte en spam-e-mailadresse, som kan bruges, når du tilmelder dig tjenester, kampagner eller konkurrencer.\nOfte er det fordelagtigt at have sin professionelle e-mailadresse offentligt tilgængelig, så man bl.a. kan udvide sit netværk. Som det er tilfældet med offentligt tilgængelige konti på de sociale medier, skal du undgå at oplyse for mange identificerende oplysninger i din e-mailadresse.\nUndgå websteder der indsamler store mængder data\nDer er visse hjemmesider, der indsamler en enorm mængde data i form af undersøgelser, spørgeskemaer osv. Hvis det er muligt, så undgå at bruge de hjemmesider. Disse hjemmesider kan hackes af cyberkriminelle, og det kan gøre, at de pludseligt er i besiddelse af rigtig mange oplysninger som dig.\nJustér dine privatlivsindstillinger\nDer er privatlivsindstillinger for alle konti og programmer, som vi bruger online. Du kan justere privatlivsindstillingerne, så dine oplysninger ikke kan ses af alle, men kun dem, du giver tilladelse. Det er en nem og hurtig måde at beskytte dit privatliv på internettet.\nBed om at få dine data slettet\nGrundet GDPR er en af privatpersoners rettigheder "retten til at blive glemt". Det betyder, at man kan bede en virksomhed om at slette ens data, hvis én af en række betingelser, der nævnes i databeskyttelsesforordningen (GDPR), er opfyldt.\nBetingelserne for sletning kan bl.a. være, at den virksomhedens formål med at behandle dine personoplysninger ikke længere er aktuelt, eller at du har trukket dit samtykke tilbage, og virksomheden derfor ikke længere har ret til at behandle dine data.\nHvad skal du gøre, hvis du er blevet doxxet?\nHvis du er blevet doxxet, skal du handle hurtigt for at stoppe spredningen af dine personlige oplysninger. Her er et par enkle ting, du kan gøre efter, at du er blevet offer for doxxing:\nDokumenter beviserne. Tag skærmbilleder af alt, hvis du skal anmelde det til politiet.\nRapporter doxxingen til de platforme, der opbevarer dine oplysninger. Websteder som Facebook og Twitter har servicevilkår, der forbyder doxxing, og de kan suspendere doxerens konto.\nBeskyt dine konti. Opret nye, stærke adgangskoder til dine konti og brug evt. en password manager til at genere og gemme stærke adgangskoder. Beskyt dine konti med multi-faktor godkendelse, og styrk dine privatlivsindstillinger på alle dine konti.\nOvervej at ændre dine oplysninger. Afhængigt af hvilke oplysninger, der er blevet lækket om dig, kan du overveje at ændre dit telefonnummer, brugernavne eller andre personligt identificerende oplysninger, hvor det er muligt.


Amerikansk valg 2012\nTil valgaften på RiG var elever og lærere samlet på skolen for at følge det amerikanske præsidentvalg intenst. Skolen var pyntet i røde og blå farver og med adskillige plakater med valgslogans som: "We keep America American" og "Yes We Can". Hermed var stemningen lagt for en tæt valgkamp mellem de to amerikanske præsidentkandidater.\nPå storskærmen kørte der valgopdateringer og en uendelig snak om svingstaterne. Med rapporternes stemme i baggrunden, blev der quizzet om, hvilke svingstater som henholdsvis Obama og Romney ville vinde, eftersom fordelingen af svingstaterne i sidste ende havde stor betydning for udfaldet af valgresultatet.\nKlokken 00.00 dansk tid havde vi direkte Skype-forbindelse med to elever fra 3.v, som var i New York for at følge valget helt tæt på. De kunne give os en vurdering af deres oplevelse af valget indtil videre, og fortælle om deres opfattelse af de amerikanske vælgere.\nI bedste amerikanerstil var der sodavand og store skåle med chips til at holde sig vågen på, men efterhånden som natten skred frem, havde flere og flere taget madrasser og soveposer frem. Her fik mange sig en hurtig lur inden klokken blev omkring 05, hvor Obama erklærede sig selv som vinder af det amerikanske præsidentvalg på sin Twitter-profil. De som ikke var vågne på daværende tidspunkt, blev vækket af klapsalven fra eleverne til den genvalgte præsident.\nValgnatten sluttede med morgenmad til Obama's sejrtale.\nSe billeder fra arrangementet ved at trykke her\nVideo fra valgnatten kan ses her


Har I for lange eller for korte møder i ledergruppen?\nVi har hver især vores måde at træffe beslutninger på, og de kan være hensigtsmæssige eller uhensigtsmæssige. Hvis du vil have en velfungerende og effektiv ledergruppe, er det afgørende, at gruppen har styr på sine beslutningsprocesser.\nKender du det, at gå fra et møde med en fornemmelse af, at I ikke fik brugt nok tid på at vende tingene, inden beslutningen blev truffet? Eller måske oplever du det modsatte, at der blev brugt for lang tid på en beslutning?\nBeslutninger er en vigtig del af alle lederes hverdag, og forskellig forskning peger på, at den enkelte leder tillægger sig nogle bestemte vaner, når det kommer til at træffe beslutninger. Med vanen får vi hver især en forkærlighed for at beslutte på bestemte måder, og de tillærte vaner vil i nogle situationer være hensigtsmæssige, hvor de i andre situationer vil være uhensigtsmæssige.\nHvis flertallet af ledere i en ledergruppe derimod foretrækker analytiske og velovervejede beslutningsprocesser, så bliver møderne lange med fokus på en metodisk grundighed. Der bliver kigget på mange data og vendt mange forbehold. En gruppe med denne type af møder vil typisk have fokus på at finde den kvalitetsmæssige bedste løsning, der holder på den lange bane.\nEn tommelfingerregel kan være, at jo bedre vi kender området og konsekvenserne for beslutningen, jo hurtigere bør beslutningsprocessen være. Og omvendt, hvis man som ledergruppe står overfor en ny situation, hvor der er mange ukendte faktorer, kompleksiteten er høj, og konsekvenserne er svære at gennemskue eller store, jo mere tid bør ledergruppen så også bruge på beslutningen.\nCfLs seneste INDIKATORTM om daglig ledelse 2017 viser, at virksomheder, der investerer i at sammentømre ledelsesgruppen, ser ud til i højere grad at skabe øgede og stabile resultater. En del af at skabe en velfungerende og effektiv ledergruppe er, at gruppen har styr på sine beslutningsprocesser, dvs. at gruppen finder ud af, hvornår det betaler sig at bruge lang tid på beslutningerne, og hvornår det skal gå hurtigere, så det ikke bliver flertallets beslutningsvaner, der styrer processen. Hvilken beslutningsstil, der er den optimale, afhænger af situationen.\nKom med til Inspirationsmøde – Decision StylesTM (Webinar) den 8. november\nKom med til Inspirationsmøde – Decision StylesTM (København) den 9. november


crossfire - exmortem\nLæs vores anmeldelse af "Nihilistic Contentment" HER !!!\nDen danske Death Metal combo Exmortem har netop udsendt det formidable album "Nihilistic Contentment". I den forbindelse har redaktionen på Clonemetal.dk stillet bandet et par spørgsmål. Simon er manden med svarene.\nClone : Er der skarpe skud i bælterne ???\nExmortem : Nope, desværre - kun blanke. Alligevel snuppede panserne dem i lufthavnen inden vi tog til England med en bøde til følge!\nClone : hvad er den største pestilens ved at spille i et dansk Death Metal band ???\nExmortem : At skulle forklare ignoranter hvad det er!!! Og at folk vil sammenligne os med resten af den danske scene.\nClone : Hverken forholdet til Hammerheart eller Osmose viste sig at blive længerevarende. Har I på forhånd større forhåbninger om et varigt samarbejde med Wicked World/Earache, eller giver de tidligere erfaringer automatisk en mere pessimistisk indstilling til den slags ???\nExmortem : Indtil videre har vi intet at klage over. De har gjort et super stykke arbejde for os og de dukkede også op til flere af vores koncerter i England. Men jo, de hidtige erfaringer taget i betragtning, så joker vi også med hvem der udgiver den næste, ha ha! Men vi håber på fortsat godt samarbejde.\nClone : Hvorfor gik det ikke med Reno bag tønderne alligevel ???\nExmortem : Personlige årsager. Han havde heller ikke tid og nu har vi fået Morten med og det går bare fee. Kunne ikke ønske det anderledes.\nClone : Har I overvejet en trommemaskine frem for de mange udskiftninger på den post ???\nExmortem : Nope. Så hellere hoppe i en å.\nClone : hvordan skaber I som band den rette stemning i den kreative proces med nyt materiale ???\nExmortem : Hvis det ikke lyder fee i øveren, så lyder det heller ikke godt på pladen. Meget simpelt. Vi tager udgangspunkt i den stil vi efterhånden har fundet frem til og presser den hver gang noget mere, for at undgå konformitet. Mange bands kunne lære noget af denne proces.\nClone : Hvilke ambitioner har I med det nye album ???\nExmortem : At endelig få banket navnet fast overalt og at vi er 100% seriøse med hvad vi foretager os. Indtil videre, har jeg ikke set en dårlig anmeldelse på pladen, så vi må jo efterhånden ha ramt rigtigt. Desuden at komme endnu mere ud og spille end tidligere.\nClone : Hvorfor valgte I at arbejde med Tue Madsen igen og er I tilfredse med samarbejdet/resultatet ???\nExmortem : Kunne ikke være mere tilfreds. Mange finder altid lige et eller andet efter indspilningen, som de så bruger resten af deres liv på at brokke sig over, men det er endnu ikke tilfældet med os - og hvis det ikke er kommet endnu, så kommer det sgu nok heller aldrig. Tue kender os og ved hvad vi vil have. Han har været en stor del i Exmortems udvikling på lydsiden.\nClone : Var det bevist at indkorporere flere tunge passager på det nye album ???\nExmortem : Ja det var. Når man spiller den slags death metal vi gør, så er der en tendens til at hver ny udgivelse skal være hurtigere og hurtigere. Dette resulterer alt for ofte i monotoni og det var ikke hvad vi ønskede. Vi havde oftet snakket om at det kunne være fedt at prøve med nogle flere tunge stykker, for at gøre musikken endnu mere catchy - og det ka du jo så selv høre hvad resulterede i...\nClone : Har Sigtyr selv lavet coverartworket og i så fald hvordan ???\nExmortem : Ja - med sin pc! Hva ellers? Kartoffeltryk?!!!\nClone : Bliver de vinyl-afhængige også tilgodeset på et tidspunkt, hvad "Nihilistic Contentment" angår ???\nExmortem : Skulle de meget gerne. Det er planen ihvertfald - heldigvis.\nClone : Er I rige nu, efter kontrakten med Earache ???\nExmortem : Nope, det ville være synd at sige.\nClone : Hvilke bands er inspiration for Exmortem anno 2005 ???\nExmortem : Stadig the same old shit - vi hører meget forskelligt hver især, men fællesnævnere ville nok være sådan noget som Angel Corpse, Immolation, Morbid Angel og Darkthrone fx.\nClone : Hvem skriver teksterne? Simon eller Sigtyr ???\nExmortem : Jeg skrev nogle af teksterne på den sidste skive, men på denne er det udelukkende Sigtyr. Han havde et helt koncept og det passede mig fint, da jeg er optaget andet steds.\nClone : Skal Simon ikke snart shaves skallet? Han ligner en hippie!\nExmortem : Er sket, så rend mig i røven bøsser.\nClone : Hvordan gik touren med Behemoth i the UK ???\nExmortem : Den gik rigtig godt. Herlige fyre, masser af de våde varer og god respons fra publikum. Især koncerterne i Irland og London var rigtig fede, hvor folk gav den gas! Hails and cheers!


Personlig og lokal bankrådgivning - Forbyen Randers : Forbyen Randers\nHos Jyske Banks afdeling i Randers kan du være helt sikker på, at medarbejderne ved, hvad der rører sig i området. De er nemlig alle lokalkendte, og det er noget bankens afdelingsdirektør Jesper Honoré Lund Sørensen, kigger efter, når han skal ansætte en ny medarbejder.\nDet betyder meget, at vores rådgivere er lokale, og det gør banken langt mere personlig. Vi bruger vores viden om lokalkendskabet i dialogerne med kunderne, og det er bare lettere at skulle gå til banken for at låne til for eksempel en ny bolig, når rådgiveren kender området og huspriserne på forhånd,” siger Jesper\nI Jyske Bank Randers er lokalkendskab en vigtig faktor.\nHan lægger samtidig vægt på, at bankens ansatte bor i meget forskellige dele af bankens markedsområde, og at de alle er meget engagerede i lokalområdet, i foreningslivet og andre aktiviteter. Det giver dem både synlighed i byen og et generelt kendskab til, hvad der rører sig. Samtidig er der noget trygt og meget personligt ved at hilse på ens bankrådgiver på sidelinjen til fodboldkampen, eller hvis der er aftenåbent i byen eller i andre sammenhænge end i banken.\nNår du kommer ind til et møde hos os, behøver du ikke stå med hatten i hånden. Vi går anderledes og uhøjtideligt til værks og går meget op i personlig behandling af hver enkelt kunde. Samtidig ser vi hellere muligheder, end begrænsninger og ved, at vi er så lokale, som vi er, kan vi give den bedst mulige rådgivning især på boligområdet, men også i livets andre økonomiske henseender, siger Jesper.\nEn rådgiver for livet\nJyske Banks værdier handler om åbenhed og ærlighed samt ikke mindst at gøre en forskel for kunderne. Det er værdier, kunderne tydeligt kan mærke, når de træder ind i Randers-afdelingen, hvor Jesper og hans medarbejdere gør alt for at efterleve bankens værdier.\nUd over at medarbejderne er lokale, har mange af de ansatte også været i banken i mange år – flere endda omkring 20 år.\nDet betyder, at historikken ofte er med, når du er kunde hos os. Du får en rådgiver for livet, da tendensen er, at vores rådgivere bliver hos os i mange år og har en lang historik med vores kunder. Det er med til at give en vis kontinuitet i forbindelse med rådgivningen. Når du vælger bank hos os, er det vores ambition, at du får en rådgiver for livet eller i hvert fald for et langt livsforløb, siger Jesper.\nMange af bankens medarbejdere har været der i mere end 20 år.\nDet betyder noget, at banken kommer til at kende kunderne og deres økonomi i en større sammenhæng, og det betyder også, at kunderne kan føle sig helt trygge ved at sætte deres lid til rådgiverne hos Jyske Bank i Randers.\nTelefon:89 89 46 20\nErfaren home-mægler åbner butik i Assentoft\nPersonlig og lokal bankrådgivning i Jyske Bank


Novo-topsællert får vigtig amerikansk godkendelse - MX.dk\nNovo-topsællert får vigtig amerikansk godkendelse\nNovo Nordisk har endnu en konkurrencefordel for midlet Victoza på det vigtige amerikanske marked.\nNovo Nordisks topsællert, Victoza, har fået godkendt af de amerikanske myndigheder, at det reducerer risikoen for alvorlige kardiovaskulære hændelser. Scanpix/Jens Nørgaard Larsen/arkiv\nKøbenhavn. Novo Nordisk har sikret sig endnu et vigtigt salgsargument for selskabets bedst sælgende enkeltmiddel, GLP-1-analogen Victoza, på det store amerikanske marked.\nMedicinalselskabet har således af de amerikanske sundhedsmyndigheder, FDA, fået godkendt at udpensle Victozas fordele til nedsættelse af alvorlige hjerte-kar-hændelser i patienter med type 2-diabetes og konstaterede hjerte-kar-problemer på indlægssedlen.\nDet fremgår af en fondsbørsmeddelelse fredag eftermiddag skriver Ritzau Finans.\nFDA's afgørelse kommer på baggrund af et omfattende studie, der viser klare fordele ved brugen af Victoza i relation til netop hjerte-kar-sygdomme.\nGodkendelsen var også ventet, idet et ekspertpanel under FDA den 20. juni klart anbefalede denne afgørelse med stemmerne 17-2 til fordel for Novo Nordisk-midlet.\n- Denne godkendelse er en vigtig milepæl for millioner af amerikanere, der lever med type 2-diabetes, fordi hjerte-kar-sygdom er den hyppigste dødsårsag for disse patienter.\n- Victoza tilbyder nu mennesker med type 2-diabetes og konstateret hjerte-kar-sygdom en virkningsfuld behandlingsmulighed, der både kan sænke blodsukkeret og mindske deres risiko for hjerte-kar-sygdom, siger Mads Krogsgaard Thomsen, der er forskningsdirektør hos Novo Nordisk, i meddelelsen.\nStudiet påviste blandt andet, at Victoza mindsker risikoen for hjerte-kar-relaterede dødsfald samt ikke-dødelige hjerteanfald eller slagtilfælde med 13 pct. sammenlignet med placebo.\nDet er dog værd at bide mærke i, at udvidelsen af indikationen for Victoza kun gælder patienter med type 2-diabetes og konstaterede hjerte-kar-problemer.\nDermed er det en mindre patientgruppe, der omfattes af udvidelsen, end tilfældet kunne have været.\n- Kigger vi ned bagved forklaringerne, og hvad der blev diskuteret på mødet, peger det i retning af, at Novo ikke får en helt så bred indlægsseddel, som man kunne håbe på, og det dermed kun er en nichegruppe af patienter, den vil vedrøre, skrev Michael Friis Jørgensen, der er analytiker hos Alm. Brand Markets, i en kommentar efter afgørelsen fra det uafhængige ekspertpanel i juni.\nTrods den ikke helt så stærke indlægsseddel vurderede han dog, at den fortsat vil være stærkere end hos konkurrerende midler.


Central City VIST FOR NYLIG Der blev ikke fundet nogen resultater Velkommen tilbage! OPRET PROFILnærSøg Om Central CityHotellerRestauranterForslag til aktiviteterFlyrejserFlyselskaberDet bedste i 2017SupportcenterLog på Tilmeld dig Mine rejser Bookinger Gennemse\nNr. 4 af 13 Restauranter i Central City Amerikansk do not have, Central City, CO+ Tilføj telefonnummer+ Tilføj website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 5,0 2 anmeldelserFremragende100 %Rigtig god0 %Gennemsnitlig0 %Dårlig0 %Frygtelig0 %Restaurantens åbningstider + Tilføj åbningstiderKØKKENER Amerikansk PLACERING do not have, Central City, COAlle oplysninger Forbedr denne registreringEr der gode vegetarretter på denne restaurant?Ja Nej Ved ikke Er denne restaurant egnet for børn?Ja Nej Ved ikke Er dette en amerikansk restaurant? Ja Nej Ved ikke Er denne restaurant god til brunch?Ja Nej Ved ikke Er denne restaurant kørestolsegnet?Ja Nej Ved ikke Er denne restaurant familievenlig?Ja Nej Ved ikke Er der gode glutenfri retter på denne restaurant?Ja Nej Ved ikke Er denne restaurant god til morgenmad?Ja Nej Ved ikke Er der gode veganske retter på denne restaurant?Ja Nej Ved ikke Tilbyder denne restaurant takeaway?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelse\nSe, hvad de rejsende siger: Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAdam SDenver, Colorado18537Anmeldt 7 august 2016 fra mobile enheder Hurtig drink før operaMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejed_c0915Grand Junction, Colorado31Anmeldt 27 juli 2016 Inder operaen.Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... Opdaterer listen... I nærheden Restauranter i nærhedenBurger Joint30 anmeldelser 0,64 km væk Gold Coin Saloon and Millie's Restaurant50 anmeldelser 0,1 km væk Mountain Mocha Cafe54 anmeldelser 1,55 km væk Dostal Alley33 anmeldelser 0,08 km væk Seværdigheder i nærhedenCentral City Opera House60 anmeldelser 0,12 km væk Johnny Z's Casino60 anmeldelser 0,13 km væk The Reserve Casino Hotel26 anmeldelser 0,36 km væk Reliving The Past Studio18 anmeldelser 0,13 km væk Spørgsmål og svarFå hurtige svar fra personale og tidligere besøgende på Teller House.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSend\ndo not have, Central City, CO Placering:


Du er her: Hjem Rejser Thea & Alberte i Asien Hanoi, Vietnam\n20-03-2014: Hanoi, Vietnam\nOm aftenen den 4., hvor vi stadig var i Chiang Mai, havde vi besluttet at holde Theas fødselsdag ORDENTLIGT, da det havde været ret svært oppe i højderne og kulden\nDen stod derfor på en lækker middag og efterfølgende et par drinks i baren. Her mødte vi Adam, der var en skide flink ladyboy fra Bangkok og som var professionel latindanser.\nHan sang en sang på restauranten, hvor der var live musik. Den dedikerede han til de smukke danske piger i baren (tihi). Efterfølgende lærte han Thea at danse salsa midt på gulvet i restauranten til alles store forbløffelse og fornøjelse. Pludselig begyndte bandet at spille en fødselsdagssang til Thea, som hele restauranten sang med på og klappede. Desuden lærte han os hvordan man scorer fyre, hvilket han var selvudnævnt mester i.\nDog mente han ikke at Ally skulle hverken drikke eller score fyre, for hun var en baby på kun 19 år... Han tilbød til gengæld at made hende og putte hende i seng (fml).\nDet endte dog med at vi tog på Yellow Bar, som er en stor samling af nogle forskellige barer, hvor der er proppet med backpackere, selv på en tirsdag. Vi havde en virkelig virkelig sjov aften, hvor Thea bestemt blev fejret med manér og lad os bare sige at busturen dagen efter ikke var særlig sjov.\nVi skulle nemlig til Chiang Khong næste dag, hvor vi ville krydse grænsen ind til Laos. På vejen fik vi set White Temple i Chiang Rai, som var det flotteste tempel vi har set indtil videre - lavet kun i hvid og med en masse glimmerstads - meget imponerende! I Laos tog vi en slow boat ned af Mekong floden til Luang Prabang. Det tog to dage, men det var samtidig en rigtig hyggelig oplevelse, hvor vi fik snakket med en masse forskellige mennesker. De var alle sammen i Luang Prabang i dagene efter, så man kunne ikke gå på gaden uden at møde nogen man kendte. Blandt andet havde vi mødt to søde danske piger fra Nyborg, som var veninder til Mia fra vores efterskole. Lille verden (lille Danmark)!\nVi boede på et hostel der hed Spicy Laos og om aftenen blev vi inviteret med til et bryllup, som blev holdt på hostellet. Der var masser af mad og gratis øl hele aftenen og så blev der ellers danset laotisk (kaotisk? Coincidence? - we think not!) dans i den helt store stil. Dansen gik ud på at man parvis bevægede sig langsomt rundt i en cirkel og samtidig bevægede hænderne rundt i cirkler i takt til musikken. Det vigtigste så ud til at være ikke at kigge på hinanden og bestemt ikke smile! Alle os skøre backpackere havde det så sjovt med de skønne lokale og fik danset rigtig meget - we love weddings! ;)\nNæste morgen tog vi afsted med tuk tuk til Khiang Si, som er et kæmpestort vandfald ude i junglen. Det var utroligt smukt og vi klatrede i lang tid for at komme op til toppen, hvor der var en fantastisk udsigt. Vi blev her i nogle timer, hvor vi badede og hoppede fra klipper. Tilbage i Luang Prabang tog vi ud at spise med nogle af dem vi havde været ude ved vandfaldet med, to rigtig søde kvinder. Vi fandt en sidegade til night markedet, hvor man for 10.000 kip (6,7 dkk) kunne fylde en tallerken med en masse forskelligt laotisk mad. Bagefter tog vi på en bar nede ved floden, kaldet Utopia, hvor man sad på puder på gulvet og fik en øl eller to.\nDagen efter var det Allys tur til at blive vækket med fødselsdagssang og Oreos, da hun blev 20 år! Dette skete kl. 5 om morgenen, for vi skulle ud og se munkenes morgenalmisse, som de går hver morgen. De går byen rundt og flere steder går de forbi mennesker, som giver dem mad. Det var en rigtig fin oplevelse, men det blev lidt ødelagt af de mange turister som tog billeder og gik helt tæt på munkene.\nVi tog en lækker sandwich hos en sød gadesælger, som blev vores stamsted. Så tog vi over til en lille boghandel kaldet Big Brother Mouse, hvor man som turist kan komme og snakke med nogle munke, så de kan øve deres engelske. Vi snakkede i to timer med hver vores munk og fandt ud af en masse om deres liv, alle deres regler og deres planer for fremtiden. Vi var helt høje bagefter af hvor fedt det havde været og var rigtig glade for at vi gjorde det. Det vil vi klart anbefale! Hvad vi ikke vil anbefale er bagefter at blive facebook-venner med din munk. Det blev Ally og han er stadig skide sød, men han begyndte dog at lægge rigtig meget an på hende og planlægge deres fremtid sammen. Han havde nemlig tænkt sig at droppe ud af klosteret (jep, det kan man) om 2 år og så læse business på universitetet - og selvfølgelig giftes med Ally!\nVi havde det måske lidt for sjovt over hans store kærlighed til Ally (vi grinte til vi fik ondt i maven). Han skrev blandt andet: "if someone you had met in a very few hours come and say "i love you" to you will you say they crazy or what will you say?"\nOg lidt senere: "Thank you very much for your nice chatting, have to go for lunch. see you in five more years then in Asia. id like be to be the one you love very much then you can come and live in laos with me then." Så nu ved Ally allerede hvem hun skal giftes med om 5 år.\nEfter snakken med munkene tog vi en sandwich hos vores gadesælger, og derefter fik vi en skøn oliemassage (Theas fødselsdagsgave til Ally!). Bagefter var vi dejligt afslappede og tog derfor over til en bar/swimmingpool kaldet Le Pistoche, hvor vi fik lækre mangodrinks og slappede helt af.\nI fødselsdagsgave fra familien havde Ally fået en middag på fars regning! Så det udnyttede vi selvfølgelig fuldt ud og købte en middag for 207.000 kip (140 dkk). Efterfølgende var det desværre blevet Theas tur til at blive syg, så vi tog tilbage til vores dorm og hyggede i stedet for en bytur.\nDagen efter rejste vi afsted til Vang Vieng, som er byen hvor man fester og tuber! Her blev vi i hele 6 nætter og dermed er det det sted hvor vi har været absolut længst tid indtil videre.\nDagen efter vi ankom, tog vi på en af de mange caféer, hvor man kan ligge på puder og se friends hele dagen, for Thea var stadig ikke helt på toppen (gad vide hvorfor de mon er så populære i Vang Vieng?). Om aftenen mødte vi de to piger fra Nyborg, som havde tubet hele dagen og derfor allerede var godt kørende og klar på en bytur. Vi besluttede os for at tage en enkelt øl sammen med dem og var først hjemme kl. 3.\nNæste dag tubede vi i en grotte med pandelamper på og hev os frem med reb i mørket. Der gik konkurrence og vandleg i det, så der blev kastet med vand og tubet om kap.\nHerefter sejlede vi i kajak i et par timer, og det var en rigtig smuk tur - men også varm!\nVi stoppede på en bar ved floden, hvor vi spillede volley, bordtennis og petangue - ski' hyggeligt.\nDagen efter stod den så på den berømte tubingtur. Vi tog vores badering under amen og så gik det ellers fra bar til bar ned ad floden, hvor vi snakkede med en masse og hyggede os helt vildt!\nEllers gik dagene med hyggeøl, gratis drinks, mødet med en helt masse mere eller mindre skøre mennesker (herunder en fyr på svampe, som troede han var spiderman), badning, udspring fra træer og ropeswings i Blue Lagoon, udforskning af en gigantisk grotte og ikke mindst klippeklatring!\nEfter Vang Vieng tog vi en bus til Vientiane, hovedstaden i Laos, hvor vi har været de sidste to dage. Her har vi set Buddha Park, resultatet af en excentrisk mands mærkelige fantasi, med over hundrede forskellige Buddha-statuer i underlige positioner. Vi fik også set deres Night market og spist god mad med nye venner.\nNu er vi taget til Vietnam, til Hanoi, hvor vi mødte to hollandske piger, som vi tog ud og spiste med og så en tur i byen. Vi snakkede blandt andet med tre vietnamesiske fyre og hollænderne fik en af fyrenes nummer. Da vi vågnede her til morges efter en virkelig sjov bytur havde de fået beskeder, hvor der stod: "can you please tell Ally that i really like her and i want to have her facebook or her number". Asiatere elsker Ally!\nDesuden kan vi fortælle at vi har fået frivilligt arbejde på en skole i Cambodia, hvor vi vil bruge to uger på at lære børnene engelsk og ellers hjælpe til med at reparere og udvide skolen. Vi glæder os rigtig meget!\nStort knus til alle derhjemme


Lejlighed Faciliteter Og Tjenere 🔨 Fast ejendom - 2019\nDa.EmTudoDesign.com Fast ejendom Lejlighedskomplekser beliggende i dele af eksklusivt ejerskab\nLejlighedskomplekser beliggende i dele af eksklusivt ejerskab\nTilstedeværelsen af ejerlejligheder i dele af eksklusiv ejendom kan være tegn på eksistensen af en tjeneste, der er oprettet med henblik på familiens far.\nLejlighed faciliteter og lejligheder\nLejlighed faciliteter og servitude til fordel for ejerlejlighed\nLejlighed faciliteter og lejemål med henblik på familiefaderen\nHvad sker der, hvis der på grund af bygningens strukturelle egenskaber er ejerlejlighed faciliteter er de placeret i dele af bygningen, der er den eksklusive ejendom af en enkelt ejerlejlighed?\nsvar: ejerlejlighed skal bære en bondage passage for alle de nødvendige foranstaltninger til bevarelse af fællesgoder.\nAt give dette opløsning, i det væsentlige uforudsigelige, var kassationsretten med en sætning nr. 20218 udstedt den 16. november 2012.\nHvordan er det sådan bondage?\nHvis parterne eller den oprindelige solejer ikke har etableret noget, kan det etableres for destination for en families fader i henhold til art. 1062 c.c.\nGenerelt er det nyttigt at huske, at ifølgekunst. 1027 c.c.., len forudbestemt easement består i den vægt, der pålægges en fond for nytten af en anden fond tilhørende en anden ejer.\nDen efterfølgende kunst. 1028 c.c. angiver dette nytte, også kaldet utilitas, kan også bestå af de store bekvemmelighed eller faciliteter af den dominerende fond og kan også have at gøre med fondets industrielle formål.\nEt aspekt er grundlæggende og uundværligt, og derfor skal vi altid huske på det: Brugen skal altid vedrøre fonden og dens ejer og dermed det modsatte.\nHvordan man oversætter til praktiske vilkår denne erklæring?\nen eksempel, som det ofte sker, vil det være nyttigt at klarlægge konceptet.\nden easement of passage Det vedrører fonden, fordi den giver den mulighed for at blive brugt på den bedste måde, eller i tilfælde af en lukket base tillader det lettere adgang. Parkeringen vedrører dog kun ejeren og muligheden for ham, og ikke for fonden, at have større komfort.\ndette ret til nydelse af noget andet (dette er servituden) kan udgøre parternes vilje (kontrakt, testamente), ved lov, for usucapione og for familiens far.\nI disse sidste to tilfælde er easement skal være tydelig, det vil sige, der skal eksistere værker, der er fast og klart beregnet til udøvelsen af denne ret.\nMed specifik henvisning til destination for en families fader, den civile kode præciserer, at der er en lempelse til familiens far, når to midler, der oprindeligt tilhører den samme ejer, er blevet efterladt af ham i den stat, hvorfra det krævede krav er påkrævet.\nI den forbindelse specificeres det andet afsnit ikunst. 1062 c.c.. da de to midler ophørte med at tilhøre den samme ejer uden nogen bestemmelse vedrørende servitude, skal seriøsitet etableres aktivt og passivt til fordel for og over hver af de separate midler.\nDenne formalitet af forfatningen kræver ingen vildledende handling, men højst en vurdering af vurderingen i hypotesen om kontrast på dets eksistens eller forlængelse.\nden easements for destinationen af familien far Det er nøglen til at forstå, hvad der er ejerlejlighedernes rettigheder og pligter og af strukturen med hensyn til planterne eller dele af dem, som er tildelt eller passerer gennem eksklusive ejendomsenheder.\nDu har den i rør af spildevandet, der løber gennem gruberne?\nDet kan se ud som visuel reference mere effektiv at forstå, hvad vi taler om og hvordan man bruger tjenere til formålet med familiefaderen i et ejerlejlighed.\nI en lignende sammenhæng er det at fortælle os Højesteret, i den hypotese, hvor nogle af de fælles systemer (tænker blandt de forskellige termiske kraftværker, autoklaven eller kloakløftningsanlægget) i en bygning i ejerlejlighed er installeret i dele, der udelukkende ejes af den enkelte condomino - være de åbne som annonce eksempel en gård eller lukket, som hypotetisk et rum - i forhold til de obligatoriske periodiske inspektioner af planterne eller, når adgang er nødvendig for vedligeholdelse og reparation af det samme, anses denne ret for en tjeneste med udseende, der er modtagelig for forfatning efter bestemmelse af en families faderi henhold til art. 1062 torsk. civ...\nDen eneste betingelse: det, der faktisk var opstået eller efterladt af bygningens eneste ejer (producent eller alligevel den oprindelige ejer), da ejerlejlighed opstod (med fraktioneret salg af den første ejendomsenhed i bygningen). i denne forstand Cass. 16. november 2012 n. 20218).\nKort sagt, hvis de enkelte ikke ønskede at genkende denne situation, kunne de andre ejerlejligheder handle for retten for at opnå verifikation af ret til tjeneste.\nDet er godt at huske, at handlingen med hensyn til anerkendelse af tjeneste er en simpel verifikationshandling, da dommeren ikke udgør nogen ret, men blot anerkender dens eksistens.\nI den sammenhæng kan det derfor være samme forsamling i henhold til kunst. 1136, fjerde afsnit, c.c. at løse tvisten for at opnå dette resultat.\nTvisterne vedrørende reelle rettigheder (og derfor tjenesteydelse) skal foregå med et obligatorisk forsøg på mægling, så forsamlingen skal indkaldes til at beslutte aktiveringen af denne procedure inden sagens begyndelse ( se artikel 71-quater af bestemmelserne i borgerlovens og lovdekret nr. 5/2010).\nSuperledende krav, antal ejerlejligheder og tilbehør til varer og tjenesteydelser\nSuspension af realkreditlån\nFinanskrise og ejendomsmarkedet\nSismabonus er også for dem, der slår og genopbygger huset\nDobbelt vinduer, forhold til kommunen og ejerlejlighed\nLeje et hus: hvordan virker det?\nRet til første afslag\nAlvorlige grunde til, at lejeren trækker sig ud af lejekontrakten\nLejlighedskompleks og eksklusiv ejendom\nHvad sker der, når et ejerlejlighed er gavnligt?\nCondo Administrator: hvorfor er ikke et simpelt flertal tilstrækkeligt til bekræftelse?\nSelvstændig bygning og boks, du kan ikke altid tale om ejerlejligheder\nLejekontrakter til aftalt gebyr: Skattefordele kun, hvis der foreligger en attestation\nLejlighedens have og regler for brug, ændring og distribution af vedligeholdelsesomkostninger\nLejlighed og selvstændigt spildevandssystem


Før frosten anmeldelse: Jesper Christensen imponerer igen - Kinosaur\nForside Anmeldelse Før frosten anmeldelse: Jesper Christensen imponerer igen\nFør frosten anmeldelse: Jesper Christensen imponerer igen\nFør frosten anmeldelse: Morten Korch møder Game of Thrones\nDe fleste kender nok den typiske repræsentation af landlivet fra den danske filmskat.\nStrålende sol, frodige landskaber, en smilende Poul Reichardt og generel dus-hed med himlens fugle og skovens grønne træer.\nMen det er en noget anden vision filmskaberne bag Før frosten, med instruktør Michael Noer i front, præsenterer deres publikum for.\nDer er ikke mange syngende fugle at finde, når Jesper Christensens karismatiske ansigt byder indenfor i en grå verden, hvor det at få kornet inden for før regnen kommer, er et spørgsmål om liv eller død.\nChristensen spiller bonden Jens, der som patriark for to unge nevøer og en voksen datter i 1800-tallet, er ved at forsvinde i tiltagende bekymringsrynker.\nHøsten er nemlig slået fejl, og den før så storslåede gård ser nu ikke engang ud til at kunne levere nok mad til, at den lille familie kan overleve vinteren.\nDen slags medfører også et fald ned af den sociale rangstige; fint illustreret i en scene hvor jens chokeret må rykke længere tilbage i kirken til fordel for en rigere bonde.\nDet er – sådan set – en rigeligt dramatisk historie i sig selv.\nMen instruktør Michael Noer og manuskriptforfatter Jesper Fink er ikke tilfredse med at levere en omgang slice-of-life med en 1800-tals bonde i front.\nDer skal mere på bordet.\nI stedet er Før frosten mere HBO, end den er Morten Korch eller klassisk periodefilm.\nFor jeg skal lige love for, at der kommer drama på disken, da Jens får muligheden for at indgå en pagt med den lokale storbonde, der vil sikre velstand for den lille familie, hvis bare lige datteren Signe bliver gift med den velhavende bonde.\nDet vil hun selvfølgelig ikke, og inden længe står menuen på tvangsægteskaber, skurkagtige håndlangere og mord, mens stakkels Jens går længere og længere i jagten på social status og rigdom.\nDet er – om ikke specielt troværdigt – så stærkt underholdende ikke mindst fordi skuespillet er så fremragende.\nJesper Christensen leverer til ingens store overraskelse endnu en fremragende præstation i hovedrollen og sælger hvert eneste af manuskriptets lige lovligt forudsigelige vendinger med sit mesterlige håndværk.\nEndnu en gang slår han fast, at han vel sådan set hører til verdenseliten af skuespillere.\nMen også Clara Rosager gør sig bemærket i rollen som den stakkels Signe, der giftes væk mod sin vilje.\nHun leverer en forbavsende nuanceret præstation i en rolle, der på papiret er temmeligt ensidig, og har ingen problemer med at spille op til Jesper Christensen i hovedrollen.\nSamtidig er Før frosten blændende flot filmhåndværk både gennem Adam Nielsens stramme klipning og fotograferingen af den vanvittigt talentfulde Sturla Brandth Grøvlen.\nGrøvlens billeder sender både kulden og smagen af den tynde grød, som familien deler ved middagsbordet, hele vejen ud til publikum.\nDet er til gengæld tydeligt at den historisk ramme, der ellers på overfladen er ganske troværdig, mest er en undskyldning fra Michael Noers side for at levere en omgang højspændt drama.\nInden længe står tragedierne helt bogstaveligt i kø for hovedpersonerne, mens de ondskabsfulde handlinger fylder plottet Game of Thrones-style.\nTag bare Ghita Nørbys stærkt underholdende, men lige lovligt karikerede sortklædte matriark af en skruppelløs skurk, der hvisker ondskabsfuldheder i øret på filmens hovedpersoner.\nMen selvfølgelig er hun lidt utroværdig i sin skurkagtighed.\nHun er trods mor til storbonden, der først introduceres med det dybt usympatiske træk, at han ikke navngiver sine køer.\nDet gør Jens selvfølgelig, mens han ubesværet og i bar overkrop bringer en kalv til verden.\nMåske er der alligevel mere Morten Korch i Før frosten end først antaget.\nMen selv når dramaet bliver lige lovligt tilspidset, så holder det stærke skuespil og fremragende filmhåndværk heldigvis ploven i furen.\nJesper Christensen er fremragende som plaget bonde, og Før frosten er både stærkt underholdende og solidt filmhåndværk, også når den ofrer troværdighed for drama.\nTidligere artikelUnder the Silver Lake anmeldelse: Instruktøren af It Follows går bananas\nNæste artikelFirst Reformed anmeldelse: Forfatteren bag Taxi Driver dykker ned i mørket


Le Patio & Spa i Saumur til Bedste Pris-garanti | Agoda.com\n31 Quai Mayaud, Saumur Bycenter, Saumur, Frankrig, 49400 - Se på kort\nMere om Le Patio & Spa\nNår du besøger Saumur, så vil du rigtigt føle dig hjemme på Le Patio & Spa, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nFaciliteterne og servicen på Le Patio & Spa sikrer gæster et behageligt ophold. Familieværelse, bar, cykeludlejning er blot nogle af de faciliteter der adskiller Le Patio & Spa fra andre hoteller i byen.\nAtmosfæren på Le Patio & Spa afspejles på hvert eneste værelse. opvarmning, skrivebord, fjernsyn, bruser, siddeområde er blot nogle af de faciliteter der kan findes på ejendommen. Hotellets boblebad, spa, massage, have giver dig idéelle muligheder for at slappe af efter en travl dag. Med sit tilbud om et afslappende og problemfrit ophold hver gang er Le Patio & Spa det kloge valg for rejsende til Saumur.\nAlle slags rejsende (566) Par (351) Rejsende alene (31) Familie med små børn (97) Familie med store børn (38) Gruppe (49)


februar | 2016 | Mizzepii | Side 2 februar 2016 – Side 2 – Mizzepii\nKommentarer lukket til Frimærke: Stjerneskud\n“Som ulve er færrest & får er flest” af Palle Vibe\n“Som ulve er færrest & får er flest” af Palle Vibe. Bogen er udgivet af forlaget Peewit i 2015.\nFor ligesom et uldfårs eksistens først er fuldbragt, når det har fundet og givet sig til sit livs ulv, er det også for en ulv selve tilværelsens mening at finde og knytte sig til et får for livet. Og derefter er det ulvens fornemste pligt at støtte og beskytte sit får på alle måder, ligesom det omvendt er et fårs bestemmelse at være til evig og gensidig hjælp og glæde for sin trofaste ulv. Men det er ikke altid lige så let, som det lyder. For hvad der for ulve er uomtvistelig logik, er for får kun én mulighed blandt flere. Og hvad der for får er den eneste sandhed, er for ulve at finde mellem denne verdens største gåder.\nNærværende lille bog fortæller om de forskelle og udfordringer, som ulve og får står overfor i kampen med hinanden og for hinanden i forsøg på indgå i det vanskelige parfårhold.\nDet er en sød og hyggelig bog, som fortæller omkring mænd (ulv) og kvinder (får), deres forskelligheder og om parforhold. Bogen lærte mig ikke noget nyt, men det er bestemt alligevel en hyggelig bog.\nDen er meget kort, så den er hurtigt læst. Jeg ville gerne have ønsket, at den havde været lidt længere.\nTegningerne i bogen er super fine. Det er en god gaveidé til én, som godt kan lide små humor-bøger om kærlighed.\nJeg giver bogen 3 ud af 5 stjerner\n“Det er bedst for et får at blive tilknyttet en fuldt voksen ulv og undgå de alt for unge ulvefløse. De er umodne og svigter alt for ofte deres får.”\nKommentarer lukket til “Som ulve er færrest & får er flest” af Palle Vibe


Flere interesserede: Så mange huse bliver solgt til overpris | Søndagsavisen\nFlere interesserede: Så mange huse bliver solgt til overpris\n4. Oct 2018 Boliga.dk\nLige der skal sofaen stå, så både pejs og tv kan beskues. Og der skal havregrøden serveres hver morgen. Mens vi med hverdagsstress kan komme nemt frem fra den perfekte adresse til arbejdspladsen.\nHar man ikke bare fundet et hus, men derimod HUSET, kan det være noget af en streg i regningen, hvis der melder sig andre interesserede på banen.\nOg i første halvår måtte flere købere acceptere, at huset endte med at blive budt op i en højere pris, end det var sat til salg for. Ifølge en opgørelse fra Boliga.dk blev 4,3 procent af husene nemlig solgt for mere end den første udbudspris – mens andelen tilbage i 2014 var på 2,4 procent.\nDet er der flere årsager til, forklarer Lise Nytoft Bergmann, boligøkonom hos Nordea:\n»Der er kommet flere købere de seneste år. Priserne stiger, og handelsaktiviteten er høj, og derfor er det naturligt, at flere boliger havner i budkrig, end når der er langt mellem køberne.«\n»Det er ikke en eksakt videnskab at prisfastsætte en bolig, og selv garvede ejendomsmæglere er ikke altid enige. Derfor vil der af og til være boliger, der kommer billigt til salg, og det tiltrækker ofte flere købere. Ikke mindst i det nuværende marked, hvor handelsaktiviteten er høj,« siger hun til Boliga.\nMen rykker man over en kommunegrænsen, får man ikke alene en anden skattesats. Der er også forskel fra kommune til kommune på, hvor mange af de solgte huse der endte i en budrunde.\nI Københavns Kommune finder man eksempelvis landets tredjehøjeste andel af huse solgt over udbudsprisen – det er 11,5 procent af handlerne, der endte med det. Mens man i landets næststørste kommune, Aarhus, endte med en højere salgspris i 4,3 procent af handlerne.\nUagtet hvor i landet man søger efter en villa, er det dog vigtigt at holde hovedet koldt, før man drager i budkrig:\n»Et boligkøb er en af de vigtigste beslutninger, vi træffer, og derfor er det nemt at lade sig gribe af stemningen, hvis man ender i en budrunde. Det er dog vigtigt at huske på, at selv om to boliger sjældent er helt ens, så kan familien normalt godt trives andre steder end i den bolig, man i første omgang forelskede sig i. Derfor bør man også tænke sig godt om, hvis man ender i en budrunde, så man ikke ender med at give en højere pris end det, boligen egentlig er værd,« siger Lise Nytoft Bergmann.\nHer kan du se, hvor mange af husene der blev solgt til mere end udbudsprisen i din kommune.\n*Boliga har opgjort, hvor mange af husene i de enkelte kommuner der har fået registreret en salgspris, der er højere end den førstkendte udbudspris. Der er kun lavet beregninger i kommuner med minimum 20 handler i 1. halvår.


Bjælker - BETONELEMENT\nBjælker anvendes i forbindelse med byggeriets bærende konstruktion og giver desuden mulighed for arkitektonisk spændende løsninger. Bjælker fremstilles i alle former og størrelser. Sortimentet omfatter fuldt program i KB, KBE, LB og LBE bjælker (de såkaldte konsolbjælker) samt forspændte SIB, IB, RB bjælker.\n– LB, LBB, LBE og LBBE\nLav konsolbjælke anvendes i forbindelse med huldæk i etagebyggeri, hvor en lavere etagehøjde kan opnås. Bjælken giver kun et nedstik på 80 eller 120 mm fra dækundersiden og er dermed nem at føre installationer under. Læs mere om konsolbjælker LB, LBB, LBE og LBBE her.\n– KB, KBB, KBE og KBBE bjælker\nKonsolbjælker anvendes hovedsageligt som vederlagsbjælker for tag- og etagedæk, hvor de med stor stivhed og spændvidde kombineret med en reduceret konstruktionshøjde sikrer en billig og fleksibel løsning med stor frihøjde. Læs mere om konsolbjælker KB, KBB, KBE og KBBE her.\nSIB, IB, RB bjælker\nSIB, IB og RB-bjælker er alle forspændte elementer. SIB-bjælkerne anvendes fortrinsvis som tagbjælker, medens IB og RB-bjælker både anvendes som tag- og etagebjælker. Læs mere om SIB, IB og RB bjælker her.\nOT-bjælken (også kaldet den omvendte T-bjælke) bruges bla. til vores betonbroer. Læs mere om OT-bjælken er.


Først med papirløs produktion | TV2 Nord\nDen nordjyske virksomhed Mekoprint er som den første virksomhed i landet lykkedes med at indføre en næsten 100 procent papirløs produktion.\nFørst med papirløs produktion\nNordjyske Mekoprint er som en af de første virksomheder i landet skiftet til en stort set papirløs produktion.\n03. jan 2013, kl. 06:15\nI stedet har den nordjyske virksomhed indført tablet-computere og smartphones i hele produktionen, og det har givet øget effektivitet og større arbejdsglæde på produktionsgulvet.\nHelt konkret har de ansatte i produktionen fået tildelt en håndholdt enhed, en såkaldt tablet-computer eller en smartphone, og det gør, at produktionslederne og medarbejderne kan styre alle produktionsprocesser elektronisk.\nDet har afstedkommet en mærkbar effektivitetsgevinst, hvilket svarer til næsten fem medarbejderes normale arbejdskapacitet. Det forventer Mekoprint vil få afgørende betydning i den ofte hårde konkurrence fra udenlandske virksomheder med lavere lønomkostninger.\n- Nu tager vi et stort skridt ind i en ny tidsalder som en af de allerførste virksomheder, der indfører tablets til produktionsstyring, siger Karsten Ries, CEO i Mekoprint.\n- Som dansk virksomhed er vi tvunget til at være et skridt foran vores udenlandske konkurrenter, og det viser vi nu, at vi kan ved hjælp af teknologiske løsninger. Brugen af tablets har ført til en langt mere effektiv planlægning og styring af vores produktion. Det giver langt færre fejl, hurtigere produktionstider, mindre papir og en række generelle besparelser, hvilket samlet set er med til at forbedre vores effektivitet og dermed vores konkurrenceevne, fortsætter han.\nOgså blandt produktionsmedarbejderne i virksomheden i Støvring har de nye værktøjer i høj grad givet positiv genlyd.\n- Jeg er rigtig glad for den nye måde at arbejde på, og det oplever jeg også hos mine kolleger. Vi slipper for at forholde os til produktionsplaner på papir, som hurtigt bliver forældede. Det har været enkelt at forstå de nye værktøjer, og det hele går hurtigere og mere gnidningsfrit nu, siger produktionsmedarbejder Anette Clemmensen.


folketidende.dk - Lolland og Falster samlet et sted - Forside - Lollands-Posten - Skt. Hans på Reventlow med jublæums-fyrværkeri\nSankthans 2018 i Reventlowparken med masser af aktiviteter, men uden rigtigt sankthansbål på grund af afbrændingsforbud.\nMens der sidste år ikke måtte være bål på plænen i Reventlowparken, så bliver der taget revanche i år med fyrværkeri og bål. Samt masser af hygge, sang og båltaler.\n21. juni 2019 kl. 05:20 Af Daniel Brøns\nFestlighederne er arrangeret af støttekredsen, der klokken 18 byder velkommen i et år, hvor det er 80 år siden parken blev åbnet for offentligheden - faktisk netop sankthansaften.\nDet skal fejres med et stort fyrvækeri, men inden da vil der være underholdning af blandt andet Nakskov Sangforenings herrekor, der synger klokken 21, ligesom koret synger for på midsommervisen efter båltalen. Også Rødby Harmonikaklub vil være en del af underholdningen.\nDer vil også være hoppeborg til børnene - og hekseværksted. Reventlow-Museet har et par dage tidligere åbnet årets særudstilling, hvor seks godsfruer fra Lolland-Falster har dækket hver sit bord, som skal afspejle godset og hvem godsfruen er.\nMuseet har åbent til kl. 21, og laver i aftenens løb flere omvisninger. På museet kan man desuden købe is.\nKl. 21.30 holder Ebbe Balck-Sørensen båltalen. Derefter tændes bålet, mens alle synger midsommervisen, og aftenen slutter med festfyrværkeri.\nI parken kan man også opleve Foreningen In Situ Lollands skulpturer, der er skabt op stedet og har fællestitlen "Genklang".\nDer vil være fri parkering på engen over for museet. Ridehuset åbner kl. 18.\nI parken vil der være masser af borde og stole, hvor den medbragte mad kan nydes. Men der sælges også kaffe og kage, øl, vand og vin i ridehuset.\nInde i selve ridehuset må man ikke medbringe drikkevarer, men ude i parken kan man nyde sin madkurv og medbragt drikke som man vil.


13. jun, 8:25\nBachelor i administration og samfund Mette Frederiksen, cand.scient.pol Morten Østergaard, cand. jur. Lars Løkke Rasmussen og cand.scient.pol. Pia Olsen Dyhr. De fire partiledere har alle en akademisk grad, og de er ikke alene i det nye Folketing. 103 MF'ere er akademikere. Foto: Foto: Ritzau Scanpix\n103 folketingsmedlemmer i det nyvalgte folketing har akademiske titler. Det svarer til 58 procent af de folkevalgte, der enten har en cand.- eller en ba-titel.\nDertil kommer, at seks andre folketingsmedlemmer er i fuld gang med et universitetsstudium eller delvist har gennemført en universitetsuddannelse. Tæller man dem med, er mere end seks ud af ti folketingsmedlemmer akademikere.\nDet viser en gennenmgang af de 179 folketingsmedlemmers uddannelsesbaggrunde, som A4 Nu har gennemført.\nLige så let som det er at støde på en cand.scient.pol. eller cand.jur. på Christiansborg, lige så svært er det at finde en klassisk arbejder.\nKun 17 folketingsmedlemmer kommer med en erhvervsfaglig uddannelse eller som ufaglærte. Det gælder blandt andre tre tømrere, to havnearbejdere, en murersvend, en specialarbejder, tre social- og sundhedsassistenter og et postbud.\nTo pædagoger og en sygeplejerske\nDertil kommer, at der er valgt 14 lærere, to pædagoger, en sygeplejerske og en sygeplejestuderende, en socialrådgiver og en socialpædagog til Folketinget. Folketingsmedlemmer med mellemlange videregående uddannelser udgør dermed den næststørste gruppe efter akademikerne. Blandt lærerne i Folketinget er et par viceskoleinspektører og skoleledere, men de har alle en lærereksamen i rygsækken.\nVisse folketingsmedlemmer har to uddannelselser i bagagen. I de tilfælde har A4 Nu medtaget den længste uddannelse i opgørelsen. Det gælder for eksempel Enhedslistens Jette Gotlieb, der både er cand. scient i geografi og samfundsfag - og tømrer.\nOgså syv journalister sidder i folketingssalen og ikke i Presselogen, når Folketinget åbner. Det gælder blandt andre Magnus Heunicke, Rasmus Helveg Petersen og Ole Birk Olesen.\nDen Radikale folketingsgruppe domineres totalt af akademikere. Ud af de 16 medlemmer har 14 en cand.-titel, mens de to andre er journalister.\nHvis en sygeplejerske eller industriarbejder midt i fyrrene ønsker at opstille til Folketinget, skal partiforeningen måske vælge vedkommende i stedet for den 23-årige veltalende stud.scient.pol.\nLars Olsen, forfatter og debattør.\nI Venstres folketingsgruppe har 29 ud af 43 medlemmer en akademisk titel eller har delvist gennemført akademiske studier. Og i Socialdemokratiets folketingsgruppe har 27 ud af 48 medlemmer en akademisk grad, og to medlemmer studerer på universitetet.\nSom specialarbejder er det socialdemokratiske folketingsmedlem Jan Johansen i absolut mindretal både i sin egen folketingsgruppe og i folketingssalen. Og han er både ærgerlig og bekymret over, at Folketingets sammensætning er så skæv, at det udefra set mest ligner en akademisk elite, der er flyttet ind på Christiansborg.\nTaber nogle på gulvet\nKun cirka hver niende dansker har en akademisk uddannelse, mens mere end halvdelen af folketingsmedlemmerne har det. Og det er helt galt, når cirka en tredjedel af danskerne arbejder som faglærte på byggepladser, industrivirksomheder og med service, mens det kun er hver tiende Christiansborg-politiker, mener han.\n- Jeg ville så gerne have haft, at det nye folketing var sammensat, så det bedre afspejlede befolkningen. Så der var flere med erhvervsfaglige uddannelser og korte uddannelser og færre med lange uddannelser. Det er et stort demokratisk problem, at akademikerne fylder så meget i Folketinget, for vi taber nogle befolkningsgrupper på gulvet, som føler sig fremmedgjorte over for deres eget lands parlamentarikere, siger Jan Johansen.\nMan skal have kampånd og ikke være bange af sig for at bide skeer med akademikerne, men det er bare så vigtigt, at der kommer flere arbejdere ind i Folketinget, hvis samfundet ikke skal blive mere ulige.\nJan Johansen, MF (S) og specialarbejder.\nDet er debattør og forfatter Lars Olsen enig i. Han har skrevet flere debatbøger om blandt andet ulighed og arbejderklassen.\n- Skævheden i Folketingets sammensætning er stort set den samme som i den seneste folketingssamling, hvor akademikerne også var i overtal. Det er et stort problem. For vælgerne kan det betyde, at man har svært ved at spejle sig i politikerne. Mange helt almindelige mennesker synes, at politikerne lever på en anden planet og taler et helt andet sprog, siger Lars Olsen.\nSom eksempel nævner han, at både Mattias Tesfaye (S) og Pia Kjærsgaard (DF) har været folkekære politikere, fordi de med deres baggrund som murersvend og sosu-hjælper er i øjenhøjde med vælgerne.\nHan fremhæver også, at et skævt sammensat folketing også risikerer at give en skævhed i forhold til de beslutninger, der træffes.\n- Akademikere kan være længe om at opdage problemer, som ligger meget fjernt fra deres egen verden. For eksempel praktikplads-problemerne på erhvervsuddannelserne. Når akademikernes egne børn går på gymnasiet, vil de ikke være de første, der ser, at der mangler praktikpladser, noterer Lars Olsen.\nFrygt for kloge snakkehoveder\nJan Johansen har været valgt i Fyns Storkreds siden 2011 og spørger indimellem sine gamle kolleger fra Lindø-værftet og andre 3F-medlemmer, om de ikke kunne overveje at stille op til Folketinget for at få lidt mere balance i tingene. Men svaret er altid nej, og han er overbevist om, at det handler om frygt og fremmedgørelse overfor de kloge snakkehoveder.\nInden jeg blev valgt ind i Folketinget arbejdede jeg 28 år som rengøringsassistent på et skibsværft.\n- Man skal have kampånd og ikke være bange af sig for at bide skeer med akademikerne, men det er bare så vigtigt, at der kommer flere arbejdere ind i Folketinget, hvis samfundet ikke skal blive mere ulige, siger han.\nHvad har du kunnet bidrage med i folketingsarbejdet, som en akademiker ikke kan på samme måde?\n- Nedslidning er nok det bedste eksempel. Jeg har aktier i, at Socialdemokratiet ønsker en ret til tidligere folkepension til nedslidte. Inden jeg blev valgt ind i Folketinget, arbejdede jeg 28 år som rengøringsassistent på et skibsværft. Med tunge løft fra morgen til aften. Jeg kan mærke, at min krop er ved at være slidt, og så har jeg endda været i politik i mange år nu, siger Jan Johansen.\nNår den fynske specialarbejder kommer ud i skurvognene, får han beretninger om arbejdsliv, som han bringer videre til Christiansborg.\n- Akademikerne kan nogle ting, som jeg ikke kan, og de er dygtige politikere. Men vi færdes i forskellige miljøer og får forskelligt input til vores politiske arbejde. Derfor er det bare så centralt, at vi får rettet op på ubalancen, der er i folketingssammensætningen, for det betyder også forskelligt fokus, der bliver forstærket, siger han.\n- Se bare på, hvordan universiteterne har en bedre økonomi end de tekniske skoler, siger Jan Johansen og pointerer, at de markante besparelser på erhvervsskoler i en årrække også hænger sammen med, at der er så få med svendebrev på Christiansborg til at slås for bedre bevillinger.\nForfatter Lars Olsen mener, at det er vigtigt, at der er en offentlig debat om den skæve repræsentation i Folketinget. Uden den debat er der en risiko for, at det fortsætter, fastslår han.\n- Og så skal partiforeningerne, der opstiller folketingskandidater, tænke sig om en ekstra gang. Hvis en sygeplejerske eller industriarbejder midt i fyrrene ønsker at opstille til Folketinget, skal partiforeningen måske vælge vedkommende i stedet for den 23-årige veltalende stud.scient.pol., siger Lars Olsen og understreger, at det i høj grad også er partierne selv, der er ansvarlige for skævheden ved at opstille mange flere akademikere end kandidater med andre uddannelses- og erhvervsbaggrunde.


Hvad er en High-Power laserdiode? - Zajacperrone.com\nEn høj-power laser diode er en laser, der producerer høj-power lysstråler ved hjælp af en halvleder som laser gevinst medium. En laser magt, målt i enheder kaldet watt, er den hastighed, hvormed laseren omdanner energi. High-power er ikke præcist defineret sigt og dens betydning varierer alt efter typen af laser og laser ansøgning, men en kraftig laser diode er normalt en laser med et output i watt eller kilowatt (kW), at adskille den fra milliwatt-range laserdioder, der anvendes til applikationer såsom laser pointers og optiske disk læsere. Kraftig laser dioder bruges til industrielle applikationer såsom opvarmning og svejsning og anvendes også til optisk pumpe kraftige solid-state lasere.\nEn laserdiode frembringer en lysstråle ved at pumpe energi i form af elektricitet til en halvleder, der tjener som laser gain medium. Den halvleder er normalt sammensat af stoffer som indium phosphide (InP) eller galliumforbindelser såsom galliumnitrid (GAN) og galliumarsenid (GaAs). Elektriciteten midlertidigt hæver energiniveauet af halvlederens elektroner, og når de falder tilbage til deres oprindelige niveau energien afgives i form af fotoner, som derefter fokuseres i en stråle. Laserdioder grupperes ofte i arrays af side-by-side individuel laseremittere kaldet diode barer, som igen er undertiden yderligere kombineres i et todimensionalt array kaldet en diode stak.\nPower er energiproduktion over tid, med watt defineret som en joule energi per sekund. En laser magt kan henvise til enten det maksimale antal watt den kan producere i en kort puls, kaldet spidseffekt, eller det gennemsnitlige antal watt den kan output over en længere periode, kaldet gennemsnitlig effekt. Lasere står over for en afvejning mellem stråle magt og stråle kvalitet, der henviser til, hvordan fokuseret strålen er. Dette påvirker, hvordan præcis bjælken kan være, og hvor godt det er i stand til at leveres fokuseret energi ved større afstande. Beam kvalitet kan forbedres gennem forskellige design af laseren, men mere kraftfulde lasere har lavere stråle kvalitet end mindre magtfulde lasere, alt andet lige.\nEn kraftig laser diode normalt forholdsvis dårlig stråle kvalitet og producerer en stråle med høj divergens, hvilket betyder, at fotonerne i strålen spredes hurtigt som de rejser frem. Derfor er de mest brugt til programmer der kan gøres på kort afstand, og ikke kræver ekstrem præcision. Kraftig laser dioder er almindeligt anvendt i industrien til formål såsom lodning, svejsning, og varmebehandling.\nEn høj-power laser diode kan også anvendes som en optisk pumpe, en lyskilde, der driver andre lasere. I en diode-pumpet solid-state laser, en høj-power laser diode affyrer en lysstråle i forstærkningen medium solid-state laser. Solid state forstærkningsmedium er sædvanligvis et glas eller krystallinsk materiale, såsom korund eller yttrium aluminium granat doteret med metalioner. Lyset fra diodelaser energizes solid state forstærkningsmedium, som igen begynder at producere lys, der kan fokuseres i en stråle med højere stråle kvalitet end en høj-power laser diode kunne producere på egen hånd.\nEn kraftig laser cutter skære metal.\nHvad er en High-Voltage Power Supply?\nHvad er en BiPAP maskine?


Kontakt - Vinspecialisten Aalborg\n(+45) 98 12 52 90 | Kontakt formular\nHer har du mulighed for at kontakte en af vores konsulenter.\nSom virksomhed har du mulighed for at indhente tilbud på firmagaver mm.\nKontakt formular - Vinspecialisten Aalborg\nVinspecialisten Aalborg er altid parat til at sammensætte et godt gave/vintilbud til dig.\nHar du brug for en større mængde vin, vinglas mm. finder vi sammen den helt rigtige løsning.\nBesøg vores to søstersider RiedelShop.dk + BestOfBeers.dk